stanford-oval/wikipedia huggingface dataset:
Syöte

Näkymä Isolta-Syötteeltä.
Syöte on alue Pohjois-Pohjanmaalla Pudasjärven kaupungin koillisosassa noin 50 kilometrin etäisyydellä kuntakeskuksesta Kurenalta. Nimensä seutu on saanut alkuperäiskansalta, saamelaisilta. Sana Syöte tarkoittaa pyhää paikkaa. Saamelaisten asuttaessa seutua he pitivät aluetta ehkä seitapaikana eli uhri- ja palvontapaikkana. Nykyään Syöte tunnetaan sekä Syötteen kansallispuistosta että alueella toimivista laskettelukeskuksista.
Syötte on geologisesti historialtaan hyvin vanhaa aluetta. Kallioperäalueet ovat muodostuneet yli 2 500 miljoonaa vuotta sitten. Eroosion myötä aiemmin jopa kilometrien korkuisista vuorista on jäljellä enää juuret. Syötteen alue sijaitsi mannerjäätikon sulamisvaiheessa Ancylusjärven rantavyöhykkeellä, jolta ajalta on nähtävillä muinaisrantoja Pytkynharjun ja Naamankaharjun ulapanpuoleisilla etelärinteillä. Syötteellä löytyy pöytäkiviä 6 500 vuoden takaa sekä paljon merkkejä elämästä ennen kantasuomalaisten saapumista.
Kansallispuisto

Vuonna 2000 perustettu Syötteen kansallispuisto sijaitsee Pudasjärven, Posion ja Taivalkosken kuntien alueella. Alueen tärkeimpiä luontotyyppejä ovat vanhat metsät, aapasuot, jopa yli 300 metrin korkeudessa sijaitsevat rinnesuot sekä pienimuotoiset rehevät puronvarsilehdot. Kansallispuistossa näkyvät merkit entisajan suoniittykulttuurista, kaskiviljelystä, metsätaloudesta ja poronhoidosta.
Syötteen kansallispuistossa esiintyy esim.levinneisyysalueensa rajoilla elävä liito-orava. Kaskeamisen synnyttämissä lehtipuuvaltaisissa sekametsissä asustaa elinvoimainen liito-oravakanta. Muita alueella esiintyviä eläimiä ovat muun muassa sinipyrstö, karhu, ahma, ilves, susi ja saukko. Normaalisti idässä ja pohjoisessa esiintyvä pohjansinivalvatti sekä ultraemäksisten kallioiden etelänuurresammal ovat Syötteen kansallispuistossa esiintyviä uhanalaisia kasvilajeja.
Luontokeskuksen näyttely tarjoaa tietoa kansallispuiston kulttuuriperinnöstä ja luonnosta. Keskuksessa on myös auditorio ja kahvila-ravintola. Kansallispuiston keskellä sijaitseva Ahmatupa palvelee retkeläisiä ympäri vuoden. Tuvan toinen pääty on kaikille kulkijoille avoin autiotupa, ja toisessa päässä on varaustupa, johon kuuluu myös sauna. Hiihtosesongin aikana Ahmatuvan autiotuvassa toimii erämaakahvila.
Alueen historiasta kertoo vuonna 1852 rakennettu Rytivaaran kruununmetsätorppa, joka on jäänyt autioksi 1950-luvun lopulla. Metsähallituksen entisöimä pihapiiri rakennuksineen palvelee UKK-reittiä kulkevia vaeltajia.
Laskettelukeskukset > Iso-Syöte

Ison-Syötteen laki kohoaa 432,5 metrin korkeuteen merenpinnasta. Hiihtokeskuksessa on 18 erityyppistä rinnettä. Laskettelukauden avajaiset pidetään perinteisesti itsenäisyyspäivän tienoilla. Hotelli Ison-Syötteen ja sen oheistoimintojen omistaja on Jepetron Oy ja rinnetoiminnoista vastaa Hiihtokeskus Iso-Syöte Oy.
Laskettelukeskukset > Pikku-Syöte

Pikku-Syötte sijaitsee noin neljän kilometrin päässä Isosta-Syötteestä. Pikku-Syötteen huippu kohoaa 386 metrin korkeuteen merenpinnasta. Pikku-Syötteellä on yhdeksän laskettelurinnettä, joista pisin on 1100 metriä pitkä. Rinne- ja hotellipalvelujen lisäksi Pikku-Syötteellä on mahdollista harrastaa myös erilaisia sisäaktiviteettejä. Hotellin tiloissa sijaitsee myös Syötteen koulu, joka tarjoaa koulupalveluja myös matkailijoille.
Aiheesta muualla

Suomen eteläisin tunturialue - Syöte (Arkistoitu – Internet Archive)
Pikku-Syöte
Lumilautailijoita Ison-Syötteen huipulla. Taustalla Syötekeskuksen rinteitä.
Douglas (etunimi)

| Douglas |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Doug, Dougie, Douglass 
Vastineita eri kielissä:  Dùbhghlas 
Nimen alkuperä:  kelttiläinen nimi
Infobox OKNimi-testi OK: 
Douglas on miehen etunimi. Se perustuu vanhaan skotlantilaiseen klaani- ja sukunimeen Douglas. Angloamerikkalaisissa maissa sitä saatetaan käyttää myös niin sanottuna välinimenä. Nimen pohjana on todennäköisesti paikannimi, joka koostuu gaelin kielen sanoista ’musta’ (dubh) ja ’virta’ (glas).
Digi- ja väestötietoviraston mukaan Suomessa on joulukuuhun 2024 mennessä tilastoitu noin 430–440 Douglas-nimistä miestä.
Nimipäivä

Ruotsissa Douglas-etunimi on yleistynyt siinä määrin, että se on päässyt mukaan almanakkaan. Nimipäivä on 13. huhtikuuta.
Tunnettuja Douglas-nimisiä > A

Douglas Aarniokoski (s. 1965), yhdysvaltalainen televisio- ja elokuvaohjaaja
Douglas Adams (1952–2001), englantilainen tieteiskirjailija
Douglas Alexander (s. 1967), brittiläinen työväenpuolueen poliitikko
Douglas Anakin (1930–2020), kanadalainen ratti- ja ohjaskelkkailija ja olympiavoittaja
Douglas ”Doug” Anderson (1927–1998), kanadalainen jääkiekkoilija
Douglas ”Doug” Atkins (1930–2015), yhdysvaltalainen amerikkalaisen jalkapallon pelaaja
Tunnettuja Douglas-nimisiä > B

Douglas Bader (1910–1982), englantilainen lentäjä
Douglas Bennett (1918–2008), kanadalainen meloja ja olympiamitalisti
Douglas ”Doug” Bentley (1916–1972), kanadalainen jääkiekkoilija
Douglas ”Doug” Blair (s. 1963), yhdysvaltalainen kitaristi
Douglas Blubaugh (1934–2011), yhdysvaltalainen vapaapainija ja olympiavoittaja
Douglas Booth (s. 1992), englantilainen näyttelijä
Douglas Boyd (s. 1959), brittiläinen kapellimestari ja oboisti
Douglas ”Doug” Bradley (s. 1954), englantilainen näyttelijä
Douglas ”Doug” Burgum (s. 1956), yhdysvaltalainen republikaanipoliitikko, liikemies ja ministeri
Tunnettuja Douglas-nimisiä > C

Douglas Caé (s. 1987), brasilialainen jalkapalloilija
Douglas ”Doug” Collins (s. 1951), yhdysvaltalainen koripalloilija, koripallovalmentaja ja olympiamitalisti
Douglas Glenn Colvin (1951–2002), Dee Dee Ramone, yhdysvaltalainen basisti ja lauluntekijä
Douglas Corrigan (1907–1995), yhdysvaltalainen lentäjä
Douglas Costa (s. 1990), brasilialainen jalkapalloilija
Douglas Coupland (s. 1961), kanadalainen kirjailija
Douglas Cummings (1946–2014), brittiläinen sellisti
Tunnettuja Douglas-nimisiä > D

Douglas Dexter (1887–1937), brittiläinen miekkailija
Douglas Diamond (s. 1953), yhdysvaltalainen taloustieteen professori, Nobelin taloustieteen palkinnon saaja
C. Douglas Dillon (1909–2003), yhdysvaltalainen republikaanipoliitikko
Douglas ”Doug” Ducey (s. 1964), yhdysvaltalainen republikaanipoliitikko ja kuvernööri
Tunnettuja Douglas-nimisiä > E

Douglas Edwards (1917–1990), yhdysvaltalainen radiotoimittaja ja uutisankkuri
Douglas Emhoff (s. 1964), Yhdysvaltain varapresidentin Kamala Harrisin puoliso
Douglas Engelbart (1925–2013), yhdysvaltalainen insinööri ja keksijä
Douglas Everett (1905–1996), yhdysvaltalainen jääkiekkoilija ja olympiamitalisti
Tunnettuja Douglas-nimisiä > F

Douglas Fairbanks (1883–1939), yhdysvaltalainen näyttelijä
Douglas Fairbanks Jr. (1909–2000), yhdysvaltalainen näyttelijä ja meriupseeri
Douglas Farrow, kanadalainen teologi ja professori
Douglas ”Doug” Fieger (1952–2010), yhdysvaltalainen laulaja ja lauluntekijä
Douglas Flynt (s. 1978), yhdysvaltalainen taidemaalari
Douglas ”Doug” Ford (1922–2018), yhdysvaltalainen golfaaja
Tunnettuja Douglas-nimisiä > G

Douglas ”Doug” Gilmour (s. 1963), kanadalainen jääkiekkoilija
Tunnettuja Douglas-nimisiä > H

Douglas Haig (1861–1928), skotlantilainen sotamarsalkka
Douglas Hartree (1897–1958), englantilainen matemaatikko ja fyysikko
Douglas ”Doug” Harvey (1924–1989), kanadalainen jääkiekkoilija
Douglas ”Doug” Hickey, Yhdysvaltain Suomen-suurlähettiläs
Douglas Hill (1935–2007), kanadalainen tieteiskirjailija ja toimittaja
Douglas Hofstadter (s. 1945), yhdysvaltalainen tutkija ja tietokirjailija
Douglas ”Doug” Houda (s. 1966), kanadalainen jääkiekkoilija
Douglas Hurd (s. 1930), brittiläinen konservatiivipuolueen poliitikko
Douglas Hurley (s. 1966), yhdysvaltalainen avaruuslentäjä
Douglas Hyde (1860–1949), Irlannin presidentti v. 1938–1945
Tunnettuja Douglas-nimisiä > I

Douglas ”Doug” Ingle (s. 1946), yhdysvaltalainen muusikko
Tunnettuja Douglas-nimisiä > J

Douglas ”Doug” Jarvis (s. 1955), kanadalainen jääkiekkoilija ja jääkiekkovalmentaja
Douglas William Jerrold (1803–1857), englantilainen kirjailija
Douglas ”Doug” Jones (s. 1954), yhdysvaltalainen demokraattipoliitikko ja senaattori
Tunnettuja Douglas-nimisiä > K

Douglas ”Doug” Kostynski (s. 1963), kanadalainen jääkiekkoilija
Tunnettuja Douglas-nimisiä > L

Douglas ”Doug” LaMalfa (s. 1960), yhdysvaltalainen republikaanipoliitikko ja edustajainhuoneen jäsen
Douglas Lilburn (1915–2001), uusiseelantilainen säveltäjä
Douglas Lowe (1902–1981), brittiläinen keskimatkojen juoksija ja olympiavoittaja
Douglas Luiz (s. 1998), brasilialainen jalkapalloilija
Tunnettuja Douglas-nimisiä > M

Douglas MacArthur (1880–1964), yhdysvaltalainen kenraali
Douglas Macgregor (s. 1953), yhdysvaltalainen eversti, kirjailija ja kommentaattori
Douglas Mawson (1882–1958), australialainen geologi ja naparetkeilijä
Douglas ”Doug” McDermott (s. 1992), yhdysvaltalainen koripalloilija
Douglas ”Doug” Mohns (1933–2014), kanadalainen jääkiekkoilija
Douglas ”Doug” Murray (s. 1980), ruotsalainen jääkiekkoilija
Tunnettuja Douglas-nimisiä > N

Douglas Niles (s. 1954), yhdysvaltalainen fantasiakirjailija
Tunnettuja Douglas-nimisiä > O

Douglas Dean Osheroff (s. 1945), yhdysvaltalainen fyysikko ja Nobelin fysiikanpalkinnon saaja
Tunnettuja Douglas-nimisiä > P

Douglas ”Doug” Patey (s. 1956), kanadalainen jääkiekkoilija
Douglas ”Dougie” Payne (s. 1972), brittiläinen basisti
Douglas ”Doug” Peden (1916–2005), kanadalainen koripalloilija ja olympiamitalisti
Douglas ”Doug” Pederson (s. 1968), yhdysvaltalainen amerikkalaisen jalkapallon pelaaja ja valmentaja
Douglas Pereira dos Santos (s. 1990), Douglas, brasilialainen jalkapalloilija
Douglas ”Doug” Petrie, yhdysvaltalainen käsikirjoittaja, ohjaaja ja tuottaja
Douglas ”Dougie” Poynter (s. 1987), brittiläinen basisti
Douglas Preston (s. 1956), yhdysvaltalainen kirjailija
Tunnettuja Douglas-nimisiä > R

Douglas Reed (1895–1976), brittiläinen toimittaja ja kirjailija
Douglas Reeman (1924–2017), brittiläinen kirjailija
Douglas ”Doug” Risebrough (s. 1954), kanadalainen jääkiekkoilija ja jääkiekkovalmentaja
Douglas Robb (s. 1975), yhdysvaltalainen laulaja ja lauluntekijä
Douglas Argyll Robertson (1837–1909), skotlantilainen lääkäri
Douglas Robinson (1864–1937), brittiläinen kriketinpelaaja ja olympiamitalisti
Douglas Robinson (s. 1954), yhdysvaltalainen kielitieteilijä, kirjailija ja professori
Douglas Rodríguez (1950–2012), kuubalainen nyrkkeilijä ja olympiamitalisti
Douglas ”Doug” Rogers (1941–2020), kanadalainen judoka ja olympiamitalisti
Douglas Russell (s. 1946), yhdysvaltalainen uimari ja olympiavoittaja
Tunnettuja Douglas-nimisiä > S

Douglas ”Doug” Sahm (1941–1999), yhdysvaltalainen muusikko
Douglas Santos (s. 1994), brasilialainen jalkapalloilija
Douglas ”Doug” Savant (s. 1964), yhdysvaltalainen näyttelijä
Douglas Sequeira (s. 1977), costaricalainen jalkapalloilija
Douglas ”Doug” Serrurier (1920–2006), eteläafrikkalainen autourheilija
Douglas ”Doug” Shedden (s. 1961), kanadalainen jääkiekkoilija ja jääkiekkovalmentaja
Douglas Sirk, oik. Hans Detlef Sierck (1897–1987), saksalaissyntyinen elokuvaohjaaja
Douglas Sloan, yhdysvaltalainen käsikirjoittaja, ohjaaja ja tuottaja
Douglas Slocombe (1913–2016), brittiläinen elokuvaaja
Douglas Smith (s. 1985), kanadalais-yhdysvaltalainen näyttelijä ja muusikko
Douglas Souza (s. 1995), brasilialainen lentopalloilija ja olympiavoittaja
Douglas Spalding (n. 1840–1877), englantilainen biologi
Douglas ”Doug” Stanhope (s. 1967), yhdysvaltalainen stand up -koomikko
Douglas Stewart (1913–1985), australialainen kirjailija
Douglas Stewart (1913–1991), brittiläinen este- ja kenttäratsastaja ja olympiavoittaja
Tunnettuja Douglas-nimisiä > T

Douglas Tilden (1861–1935), yhdysvaltalainen kuvanveistäjä
Douglas Tompkins (1943–2015), yhdysvaltalainen liikemies ja luonnonsuojelija
Douglas Trumbull (s. 1942), yhdysvaltalainen elokuvaohjaaja
Tunnettuja Douglas-nimisiä > V

Douglas Vieira (s. 1960), brasilialainen judoka ja olympiamitalisti
Tunnettuja Douglas-nimisiä > W

Douglas Wakiihuri (s. 1963), kenialainen kestävyysjuoksija ja olympiamitalisti
Douglas ”Doug” Walgren (s. 1940), yhdysvaltalainen demokraattipoliitikko ja edustajainhuoneen jäsen
Douglas Walton (1942–2020), kanadalainen filosofi ja akateemikko
Douglas Joseph Warren (1919–2013), australialainen roomalaiskatolinen piispa
Douglas ”Doug” Weight (s. 1971), yhdysvaltalainen jääkiekkoilija ja olympiamitalisti
Douglas Wheelock (s. 1960), yhdysvaltalainen avaruuslentäjä
Douglas Wilmer (1920–2016), brittiläinen näyttelijä
Douglas ”Doug” Wilson (s. 1957), kanadalainen jääkiekkoilija
Douglas Worsnop (s. 1952), yhdysvaltalainen kemisti ja professori
Thomas Say
Aiheesta muualla

Sayn nimeämiä lintuja
New Harmony
Say New Harmonyssa) (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Italia  Israel  Belgia  Yhdysvallat  Ruotsi  Tšekki  Kreikka  Alankomaat 
Tieteilijät:  International Plant Names Index 
Taiteenala:  Scientific illustrators 
Henkilöt:  Deutsche Biographie  DDB 
Muut:  SNAC 2  IdRef
Yhdysvaltain jalkapallo

| Yhdysvaltain jalkapallo |
| --- | --- |
 Timbers Army juhlii maalia Providence Parkissa, Portland Timbersin kotikentällä.
Valtio:  Yhdysvallat
Lajiliitto:  United States Soccer Federation
Maajoukkue(et):   Miehet  Naiset 
Infobox OKVirheellinen NIMI-arvo: 
Jalkapallo on Yhdysvaltain neljänneksi suosituin urheilulaji yleisösuosiossa mitattuna amerikkalaisen jalkapallon, koripallon ja baseballin jälkeen. Vuonna 2017 amerikkalaisista 7 prosenttia ilmoitti jalkapallon suosikkilajikseen. Jalkapallo on erityisen suosittu urheilulaji 18–55-vuotiaiden aikuisten keskuudessa, joiden keskuudessa laji ohittaa baseballin suosion ja on lähellä koripallon suosiota. Vuonna 2023 jalkapalloa harrasti Yhdysvalloissa yli 14 miljoonaa ihmistä.
Yhdysvaltain jalkapallon pääsarja on Major League Soccer (MLS), joka on CONCACAF:in rankingissa Pohjois-Amerikan toiseksi kovatasoisin sarja Meksikon jalkapalloliigan jälkeen. Seurajoukkueiden rankingissa Yhdysvaltain merkittävimmät jalkapalloseurat olivat tammikuussa 2025 Columbus Crew, Los Angeles FC sekä Inter Miami CF.
Kansainvälisessä kilpailutoiminnassa Yhdysvaltain naisten jalkapallomaajoukkue on voittanut eniten mestaruuksia. Yhdysvaltalaiset omistavat myös Euroopan viidessä ammattilaisliigassa yli 20 seuraa. Viime vuosina yhdysvaltalaisen jalkapallon suosio on noussut Major League Soccerin tason noustessa. Esimerkiksi Lionel Messin siirtyminen Inter Miamiin vuonna 2023 on yksi merkittävimmistä seurasiirroista.
Historia

Jalkapallosta muodostui amerikkalaisen jalkapallon kehityksen (1876) jälkeen erityisesti siirtolaisten peli. Vuosina 1922–1933 Yhdysvalloissa toimi menestyksekäs ammattilaisliiga American Soccer League. Sarja kaatui lamakauden seurauksena, mutta jalkapalloa pelattiin jatkuvasti paikallisissa liigoissa ympäri maata. Vakavin yritys juurruttaa jalkapallo Yhdysvaltoihin oli vuosina 1967–1984 toiminut North American Soccer League. Sarjaan houkuteltiin suuria maailmantähtiä. Sarjan rikkaimmaissa seurassa, New York Cosmosin riveissä pelastivat muun muassa Pelé sekä Franz Beckenbauer.
1980-luvun alussa Yhdysvaltain jalkapallo kärsi kuitenkin rahapulasta. FIFA myönsi kuitenkin järjestettäväksi vuoden 1994 MM-kisat. Vuonna 1996 aloitti uusi ammattilaisliiga Major League Soccer.
Kansainvälinen kilpailutoiminta

Yhdysvaltain jalkapallomaajoukkue eteni ensimmäisissä MM-kisoissa vuonna 1930 välieriin. Vuoden 1950 MM-kioisssa Yhdysvallat teki jalkapallohistorian yhden suurimmista sensaatioista voittamalla Englannin jalkapallomaajoukkueen lukemin 1-0. Yhdysvaltain naisten jalkapallomaajoukkue menestyi huomattavasti miehiä paremmin. Naisten maajoukkue voitti lajin ensimmäisen olympiakullan 1996 sekä kotiyleisön edessä maailmanmestaruuden vuonna 1999. Miesten maajoukkueen menestys on parantunut 2000-luvulla ja vuoden 2002 MM-kisoissa joukkue eteni puolivälieriin.
Kil

Kil voi tarkoittaa seuraavia asioita:
Kil, kunta Ruotsissa
Kil, taajama Kilin kunnassa Ruotsissa
Kil, taajama Nackan kunnassa Ruotsissa
Kil, taajama Kragerøn kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kil”, voi hakea sivunnimihaulla, laajalla sivunnimihaulla tai tekstihaulla.
Kaalisalaatti

Kaalisalaatti on salaatti, jonka pääraaka-aineena on jokin kaalilaji. Yleisimmin salaatteihin käytetään valko- tai varhaiskaalia. Salaatteihin sopivat myös puna-, lehti-, parsa-, kukka- ja ruusukaali. Eräs salaatin tapainen valkokaalista tehty ruokalaji on hapankaali. Punakaalista tehtyä salaattia käytetään erityisesti joulun aikaan. Kun lehtikaalia käytetään salaatteihin, lehtiruoti poistetaan. Lehtikaali sopii pestokastikkeen raaka-aineena pastasalaatteihin. Kaalisalaattien tyyppejä ovat esimerkiksi kaalicaesar-, varhaiskaalinuudeli- ja vietnamilainen kanasalaatti. Kaalisalaatti sopii käytettäväksi kesäisien ruokien, grillattujen ruokien ja savukalan kanssa.
Charles W. Woodworth

Charles W. Woodworth (28. huhtikuuta 1865 Champaign, Illinois – 19. marraskuuta 1940) oli Kalifornian yliopiston professori ja Berkeleyn kampuksen entomologian osaston perustaja. Woodworth vaikutti aikanaan voimakkaasti hyönteistieteen kehitykseen, sekä oli ensimmäinen tutkija joka kasvatti banaanikärpäsiä laboratoriossa ja ehdotti niiden käyttöä geneettisessä tutkimuksessa.
Elämä

Woodworth syntyi Champaignissa, Illinoisissa 1865. Hänen isänsä, Alvin Oakley Woodworth, kuoli Charlesin ollessa viisivuotias. Woodworth suoritti ylemmän korkekoulututkinnon Illinoisin Urbana-Champaignin yliopistossa vuonna 1886. Vuosien 1886–1888 ja 1900–1901 välillä Woodworth työskenteli Harvardin yliopistossa maan johtavan hyönteistieteilijän, H.A. Hagenin työryhmässä. Vuonna 1891 Woodworth siirtyi Kalifornian yliopistoon apulaisprofessoriksi. Hänen perustamansa yliopiston entomologian osasto toimi Woodworthin ohjauksessa hänen eläkkeelle jäämiseensä asti vuonna 1930.
Woodworth meni naimisiin vuonna 1889 Leonora Sternin kanssa, jonka kanssa hän sai neljä lasta. Heidän pojastaan, Charles E. Woodworthista tuli myös myöhemmin kuuluisa hyönteistieteilijä. Charles W. Woodworth kuoli vuonna 1940.
Tieteelliset saavutukset

Charles W. Woodworth kasvatti Harvardin yliopistossa työskennellessään ensimmäisenä tutkijana suuria määriä banaanikärpäsiä. Thomas Hunt Morganin sanojen mukaan Harvardin professori William E. Castle aloitti Woodworthin ehdotuksesta geneettiset tutkimukset banaanikärpäsellä, tutkien sisäsiittoisuutta. Yhteyksiensä kautta Castle sai myös Morganin kiinnostumaan banaanikärpästutkimuksesta, mikä merkitsi läpimurtoa lajilla tehdylle tutkimukselle.
Woodworth julkaisi elämänsä aikana runsaan määrän monipuolista hyönteistieteellistä kirjallisuutta.Hän muun muassa julkaisi useita tutkimuksia Kalifornian alueen hyönteisistä, hyönteisten siipisuonten rakenteesta ja hyönteisten torjunnasta. Hän myös perusti University of California Publications in Entomology -julkaisun ja vaikutti voimakkaasti Yhdysvaltain hyönteismyrkkyjen käyttöä koskevaan lainsäädäntöön.
Emiliano Sala

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Emiliano Raúl Sala Taffarel
Syntymäaika: 31. lokakuuta 1990
Syntymäpaikka:  Cululú las Colonias, Santa Fe, Argentiina
Kuolinaika: 21. tammikuuta 2019 (28 vuotta)
Pelipaikka: hyökkääjä
Pituus: 187 cm
Paino: 75 kg
Junioriseurat
1994–2005:  Club San Martín de Progreso
2005–2010:  Club Proyecto Crecer
Seurat
| Vuodet | Seura | O | (M) |
| 2010–2011 |  Bordeaux B | 30 | (11) |
| 2011–2015 |  Bordeaux | 11 | (1) |
| 2012–2013 | →  Orléans (laina) | 37 | (19) |
| 2013–2014 | →  Niort (laina) | 37 | (18) |
| 2014 | →  Bordeaux B | 2 | (0) |
| 2015 | →  Caen (laina) | 13 | (5) |
| 2015 | 00 →  Caen B | 1 | (1) |
| 2015–2019 |  Nantes | 120 | (42) |
| 2019 |  Cardiff City | 0 | (0) |
| Yhteensä | Yhteensä | 251 | (97) |
 Seurajoukkueuran tilastot kattavat vain kansalliset sarjat.
Emiliano Raúl Sala Taffarel (31. lokakuuta 1990 Cululú, Santa Fe, Argentiina – 21. tammikuuta 2019 Englannin kanaali) oli argentiinalainen jalkapalloilija, joka edusti Ranskan Ligue 1:ssä pelaavaa Nantesia. Juuri ennen kuolemaansa tammikuussa 2019 Sala siirtyi Valioliigassa pelaavaan Cardiffiin, joka maksoi hänestä seuran kaikkien aikojen suurimman siirtosumman 15 miljoonaa puntaa eli noin 17 miljoonaa euroa.
Lento-onnettomuus

Salaa Nantesista Cardiffiin kuljettanut Piper PA-46 -lentokone katosi Englannin kanaalin yllä 21. tammikuuta 2019. Hän oli sen ainoa matkustaja. Lentokone katosi noin 20 kilometriä Alderneyn saaren pohjoispuolella. Tuhoutuneen koneen hylyn löysi yksityinen etsintäyritys Englannin kanaalin pohjasta 4. helmikuuta 2019. Koneesta löytynyt ruumis tunnistettiin Salaksi.
Koneen lentäjällä ei ollut lupaa lentää yöllä tai lennättää maksavia asiakkaita. Kuolemansyyntutkijan mukaan Salalla oli ollut häkämyrkytys, ja hän oli mahdollisesti kuollut tai tajuton koneen syöksyessä mereen. Lentäjän ruumista ei ole löydetty. Lennon järjestänyt henkilö tuomittiin 18 kuukaudeksi vankilaan.
Aiheesta muualla

Kuvia tai muita tiedostoja aiheesta Emiliano Sala Wikimedia Commonsissa
Emiliano Sala Soccerway.
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Puola 
Muut:  IdRef
Sallansuu

Sallansuu (ven. Саллансуу; myöh. Куолоярви, Kuolojarvi) oli Sallan kylä sijaiten Sallajoen suussa eli kohdassa, jossa Sallajoki laskee Kuolajokeen. Kuolajärven kappeliseurakunnan (sittemmin itsenäistynyt ja vuodesta 1936 Sallan seurakunta) oma kirkkorakennus valmistui vuonna 1838 Sallansuun kylään, joka tuli toimimaan kirkonkylänä ja kuntakeskuksena.
Nykyään Venäjällä, Murmanskin alueen Kantalahden piirin länsiosassa Alakurtin maalaiskunnassa, Suomen ja Venäjän rajasta noin 10 kilometriä itään sijaitseva kylän alue on asumaton.
Maija Kellokummun maalaus Sallansuun kylästä: Vanhaa Sallaa (1926)
Historiaa

Sallansuun kylä tuhoutui täydellisesti toisessa maailmansodassa. Alue kuului Sallan silloiseen itäpuoliskoon, joka Suomen oli luovutettava rauhansopimuksen perusteella Neuvostoliitolle. Uudeksi kirkonkyläksi ja kuntakeskukseksi tuli siihenastinen Märkäjärven kylä, nykyinen Sallan kirkonkylä.
Historiaa > Hautausmaat

Sallan ensimmäisen kirkon raunioiden äärellä on suomalaisten hautausmaa, jolla on muistomerkki Suomen sisällissodassa kaatuneille. Lisäksi alueella on Ensio Seppäsen suunnittelema ja veistämä, vuonna 1996 paljastettu muistomerkki talvi- ja jatkosodassa kaatuneille noin 220 sallalaiselle sankarivainajalle.
Neuvostoliiton asevoimien sotilaiden hautausmaassa on noin 1 000 kaatunutta.
Saksan asevoimien noin 3 200 kaatuneen sotilaan hautausmaa on perustettu vuonna 1941.